Marc Gasol

Marc Gasol Sáez, nado en Barcelona o 29 de xaneiro de 1985, é un xogador catalán de baloncesto profesional que xoga no Bàsquet Girona da Liga ACB. Foi elixido na segunda rolda do Draft da NBA de 2007, na 48ª posición, polos Los Angeles Lakers. É o segundo español en vencer o título da NBA tras o seu irmán máis vello Pau Gasol.

 Traxectoria profesional 
Tras a súa graduación en Laussane, Gasol volveu a España para xogar na Liga ACB. Xogou no FC Barcelona antes de fichar polo Akasvayu Girona, onde xogou dúas tempadas e foi nomeado MVP da liga en 2008.

Gasol foi elixido na 48ª posición do Draft da NBA de 2007 polos Los Angeles Lakers. O 1 de febreiro de 2008, os seus dereitos foron traspasados aos Memphis Grizzlies, como parte do traspaso do seu irmán máis vello, Pau, aos Lakers. O 23 de xuño de 2008, asinou o seu contrato cos Grizzlies. Ao remate da tempada 2010-11 será un axente libre non restrinxido.

Gasol comezou a súa tempada coma rookie con éxito, anotando 10 ou máis puntos en 10 partidos seguidos, con 49 de 84 tiros, en outubro de 2008.Marc Gasol Game Log - 2008-09.

Gasol conseguiu bater a marca da franquía dun rookie con maior porcentaxe de tiros campo ao remate da tempada, cun 53%. A marca anterior a tiña o seu irmán Pau, cun 51.8% de tiros de campo na súa tempada coma rookie.ESPN.com recap.

Na tempada 2011-12, foi elixido por primeira vez para disputar o All-Star Game da NBA.

O 7 de febreiro de 2019, Gasol foi traspasado ós Toronto Raptors a cambio de C. J. Miles, Jonas Valančiūnas, Delon Wright e unha elección da segunda rolda do Draft. Ese mesmo ano conseguiu ser o terceiro español en disputar unha final da NBA tras o seu irmán máis vello, Pau Gasol, e José Manuel Calderón; e o segundo en gañar o título.

O 24 de novembro de 2020, Gasol asinou cos Los Angeles Lakers.Lakers sign Marc Gasol

 Selección española 

Gasol foi parte da selección española de baloncesto que gañou a medalla de ouro do Campionato do Mundo da FIBA no ano 2006, sendo a súa primeira experiencia coa selección absoluta nun torneo oficial. Tamén foi parte da selección española en catro europeos consecutivos gañando catro medallas: medalla de prata no Eurobasket 2007 en España, a medalla de ouro no Eurobasket 2009 en Polonia e en Lituania 2011, e por último en Eslovenia 2013 un bronce ademais de ser incluído no quinteto ideal do torneo. Por outra banda, participou en dous Xogos Olímpicos: Pequín 2008 e Londres 2012, no que conseguiu a prata contra os Estados Unidos en ambos. A súa última participación co combinado nacional foi no Mundial da China do 2019 conseguindo un ouro mundial contra a Arxentina, sendo incluído xunto Ricky Rubio no quintento ideal.

É un dos seis xogadores que gañou un torneo mundial (Mundial ou Olimpiadas) máis o campionato da NBA nun mesmo ano.

 Galardóns 
 Campión da Liga ACB: 2004
 Campión da Supercopa de España de Baloncesto: 2004
 Campión da EuroChallenge: 2007
 Campión da Copa de Catalunya de baloncesto: 2007
 MVP da Liga ACB: 2008
 Membro do 2º Equipo de Rookies da NBA: 2008-09
 Xogador Defensivo do Ano da NBA: 2012-13
 Membro do Segundo Equipo All-NBA: 2012-13

 Selección española 
 Campionato do Mundo da FIBA 2006: Medalla de ouro
 Eurobasket 2007 (España): Medalla de prata
 Xogos Olímpicos de 2008 (Pequín): Medalla de prata
EuroBasket 2009 (Polonia): Medalla de ouro
EuroBasket 2011 (Lituania): Medalla de ouro
Eurobasket 2013 (Eslovenia): Medalla bronce
Eurobasket 2017 (Romanía, Finlandia, Turquía): Medalla bronce
Campionato do Mundo da FIBA 2019: Medalla de ouro

 Notas 

 Véxase tamén 

 Ligazóns externas 
 Perfil en NBA.com 
 Estatísticas en Basketball-Reference.com  
 Perfil en Euroleague.net
 Perfil en ACB.com 

Categoría:Nados en 1985
Categoría:Nados en Barcelona
Categoría:Xogadores de baloncesto de Cataluña
Categoría:Xogadores de baloncesto da ACB
Categoría:Xogadores de baloncesto da NBA
Categoría:Pivotes de baloncesto
Categoría:Eleccións no Draft da NBA dos Los Angeles Lakers
Categoría:Xogadores do FC Barcelona Bàsquet
Categoría:Xogadores do CB Girona
Categoría:Xogadores dos Memphis Grizzlies
Categoría:Xogadores dos Toronto Raptors
Categoría:Xogadores dos Los Angeles Lakers
Categoría:Xogadores do Bàsquet Girona
Categoría:Medallistas olímpicos en baloncesto
Categoría:Medallistas olímpicos de prata por España
Categoría:Medallistas nos Xogos Olímpicos de 2008
Categoría:Medallistas nos Xogos Olímpicos de 2012
Categoría:Premios Princesa de Asturias dos Deportes
Categoría:Xogadores da selección de baloncesto de España
Categoría:Xogadores de baloncesto olímpicos de España
Categoría:Xogadores de baloncesto nos Xogos Olímpicos de 2008
Categoría:Xogadores de baloncesto nos Xogos Olímpicos de 2012
Categoría:Xogadores de baloncesto nos Xogos Olímpicos de 2020